## Metrovalencia oferix servicis especials de tramvia a Fira València per a acudir als diversos esdeveniments que se celebren esta setmana

*** Del 16 al 18 d’octubre té lloc el Congrés de Bioinformàtica i Biologia i del 18 al 20, Fiesta y Boda i Espai Indumentària Valenciana
* La freqüència de pas prevista és de 20 minuts de dimecres a divendres i entre 30 i 40 minuts el cap de setmana**

Ferrocarrils de la Generalitat Valenciana (FGV) posa en funcionament diversos servicis especials en la línia 4 de tramvia de Metrovalencia fins a Fira València, de dimecres a diumenge, amb l’objectiu de facilitar l’accés a les persones que acudisquen als diversos esdeveniments que se celebren en el recinte firal al llarg d’esta setmana.

En concret, del 16 al 18 d’octubre se celebra el Congrés de Bioinformàtica i Biologia, Sebibc, i del 18 al 20, Fiesta y Boda i Espai d’Indumentària Valenciana.

Durant la celebració d’estos esdeveniments, el servici de tramvia circularà entre la parada de Doctor Lluch i la de Fira, i viceversa, amb una freqüència de pas de 20 minuts del dimecres al divendres, entre les 06.00 i les 23.00 hores, i entre 30 i 40 minuts el cap de setmana, també de 06.00 a 23.00 hores el dissabte.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines -Fira de la Línia 2 de Metrovalencia.

Tots aquells usuaris que vullguen ampliar la informació d’horaris i freqüències d’este servici poden telefonar al 900 46 10 46 d’Atenció al Client de Metrovalencia. Esta informació també està disponible en la [pàgina web de Metrovalencia](https://www.metrovalencia.es/) i en l’app oficial de Metrovalencia.

Fecha: 15/10/2024